OpenLLM-France/wikimedia huggingface dataset:
# Karibeko Unibertsitatea

Karibeko Unibertsitatea (Caribbean University) Puerto Ricoko lau campusez osatutako unibertsitate sistema pribatu bat da.

## Historia

1969ko otsailaren 28an sortu zuten, Bayamon udalerriko Caribbean Junior College gisa. 1978an, Caribbean University College of Byamon and Dorado Puerto Rico izena hartu zuen. Puerto Ricoko Goi Mailako Hezkuntzaren Kontseiluak akreditatu ondoren.
1990ean, graduondoko ikasketak eskaintzen hasi ondoren, Karibeko Unibertsitatea izendatu zuten. Unibertsitateak Hezkuntza Masterra eskaintzen du.
Unibertsitatea Ingeniaritza eta Teknologia Akreditazio Batzordeak akreditatuta dago.
2016an, unibertsitateak STEM programa akademikoak zabaldu zituen.

## Aliantzak

2015ean, unibertsitateak aliantzak sortu zituen uharteko hainbat enpresarekin eta bere lanbide heziketako programa zabaldu zuen, Kosmetologia, Erizaintza, Informatika Programazioa, Enpresa Administrazioa eta beste gradu batzuk barne.
2020an, unibertsitateak aliantza sinatu zuen Claro-rekin, Puerto Ricoko telekomunikazio-enpresa batekin, komunitateari internet eta bestelako zerbitzuak eskaintzeko.

## Campusak

* Bayamoneko Karibeko Unibertsitatea (1969)
* Vega Bajako Karibeko Unibertsitatea (1977)
* Carolinako Karibeko Unibertsitatea (1979)
* Ponceko Karibeko Unibertsitatea (1985)

## Erreferentziak

* ↑ del Mar Quiles, Cristina. Anciana se gradúa de maestría en educación. .
* ↑ Con acreditación de ABET Caribbean University. .
* ↑ Caribbean University ampliará su oferta académica. .
* ↑ Caribbean University con programas vocacionales. .
* ↑ Claro firma alianza colaborativa con Caribbean University. .

## Kanpo estekak

* Datuak: Q5039438
* Multimedia: Caribbean University / Q5039438
# Karibeko eskualdea (Kolonbia)

    Artikulu hau Kolonbiako eskualdeari buruzkoa da; beste esanahietarako, ikus «Karibe».
Karibeko eskualdea Kolonbiako eskualde naturala da, herrialdearen iparraldean dagoena, Andeen eta Karibe itsasoaren artean. 132.218 kilometro koadroko eremua dauka (herrialdearen %11,6) eta 9.750.364 biztanle. Gaztelaniaz gain, wayuunaiki, kogi eta arhuako hizkuntzak mintzatzen dira.

## Deskribapena

Karibe eskualdea Urabá golkoko ipar-ekialdetik Guajira penintsularaino eta Mendebaldeko eta Erdialdeko mendilerroen inguruetatik Karibeko hondartzetaraino hedatzen da. 132.288 km²-ko azalera du.
Orokorrean eskualde laua da, Magdalena, Cauca, San Jorge, Sinú, Ranchería eta Ariguaní ibaiek zeharkatua. Itsasbazterretik hurbil ibai hauek sortzen dituzten zingira eta urmael zabalek arrain-aberastasun handia daukate. Hala ere, Kolonbiako gailurrik garaienak, Pico Cristobal Colón eta Pico Simón Bolívar (5.775 m), eskualde honetan daude, Sierra Nevada de Santa Martan hain zuzen ere. Mendigune hedatu honetan klima, landaredi eta fauna aniztasun handia dago.
Klima beroa da, bi urtarorekin, bat euritsua eta bestea lehorra. Iparraldean prezipitazioak eta hezetasuna txikiagoak dira hegoaldean baino.
Populazio gehiena hiri handietan bizi da: Barranquilla, Cartagena de Indias, Soledad, Santa Marta, Montería, Valledupar eta Sincelejo.

## Departamenduak

Hauek dira Karibeko eskualdean lurralde gehiena duten departamenduak:
* La Guajira departamendua (Riohacha hiriburua).
* Atlantiko (Barranquilla hiriburua).
* Cesar departamendua (Valledupar hiriburua).
* Bolívar (Cartagena de Indias hiriburua).
* Córdoba departamendua (Montería hiriburua).
* Magdalena departamendua (Santa Marta hiriburua).
* Sucre departamendua (Sincelejo hiriburua).
Aurrekoez gain, departamendu hauek ere zati bat eskualde honetan daukate:
* Chocó departamendua (Quibdó hiriburua).
* Antioquia departamendua (Medellín hiriburua).

## Erreferentziak

* ↑ Todacolombia.com: Regiones naturales

## Kanpo estekak

* Datuak: Q130185
# Karibeko itsaslasterra

Karibeko itsaslasterra Hego Amerikako ekialdeko kostaldetik Karibe itsasorantz isurtzen den itsaslaster epel bat da. Hegoaldeko Itsaslaster Ekuatorialak sortzen du, Brasilgo kostaldean zehar iparralderantz isurtzean. Venezuelako kostaldearen parean, 0,2 m-ko abiadura du; Yucatanera iristean, berriz, gutxi gorabehera 0,8 m/s-ko abiadura du.

## Erreferentziak

* ↑ Euskaltzaindia. (2012-10-18). 172. araua: Itsaslasterren izenak, itsasgune batzuen izenak eta Antartikako toponimia. (Noiz kontsultatua: 2013-02-10).

## Kanpo estekak

* Datuak: Q1255913
* Multimedia: Caribbean Current / Q1255913
# Karibeko gaztelania

Karibeko gaztelania (gaztelaniaz: español caribeño) Antilla handietan eta Karibeko arroan nagusi diren gaztelaniaren aldaera diatopikoen multzoa da. Kubako, Dominikar Errepublikako, Puerto Ricoko eta Kolonbiako lurralde kontinentaletan (Kolonbiako Karibeko eskualdea), Venezuelan eta Panaman hitz egiten da, baita Estatu Batuetako Florida estatuko lurraldeetan ere.
Kanariar eta andaluziar dialektoen eraginagatik (portuen arteko kontaktu historikoagatik), afrikar eragin handiagatik eta taineraren hitzengatik nabarmena da. Miamin eta New Yorken (Ameriketako Estatu Batuak) gehien entzuten den aldaera ere bada, baita salsa, merengue, bachata eta reggaeton kantariek erabiltzen dutena ere.

## Erreferentziak

* ↑ (Gaztelaniaz) Domínguez Hernández,, Marlen A.. Los problemas del español del Caribe (Hispánico) (Insular) y la identidad. Facultad de Artes y Letras, Universidad de La Habana.
* ↑ Echenique Elizondo, Ma. Teresa; et al.. Las Lenguas de un Reino - Historia Lingüística Hispánica. , 331 or..

## Kanpo estekak

* Datuak: Q772345
* Multimedia: Caribbean Spanish / Q772345
# Kostaldea-Karst eskualde estatistikoa

Kostaldea-Karst eskualde estatistikoa (eslovenieraz: Obalno-kraška statistična regija) Eslovenia mendebaldeko eskualde estatistikoa da, kostaldeko bakarra. Gobernurik eta administraziorik ez dauka.

## Geografia

Esloveniako kostaldea hartzen du, Italia eta Kroaziaren artean gelditzen zaion zati estua (47 km), Adriatikoaren itsasertzetan. Barnealdean Karst lautada ere badu.
Škocjan leizeak 1986an UNESCOk Gizateriaren Ondare izendatu zituen.

## Udalerriak

7 udalerri dauzka bere barnean.
* Koper (47.539 bizt.)
* Izola (15.922 bizt.)
* Sežana (12.583 bizt.)
* Piran (4.092 bizt.)
* Hrpelje–Kozina (4.038 bizt.)
* Divača (3.829 bizt.)
* Komen (3.515 bizt.)

## Ondasun nabarmenak

* Koper.
* Jauregi pretoriarra (Koper).
* Loggia jauregia (Koper).
* Koperreko kaia.
* Škocjan leizeak (Gizateriaren Ondarea).
* Piran.
* Izola.
* Sečovlje gatzagak.
* Lipizzan zaldiak (Lipica).

## Ikus, gainera

* Esloveniaren banaketa administratiboa

## Kanpo estekak

* Datuak: Q833534
# Kostaldea (Ekuatore Ginea)

Kostaldea (gaztelaniaz: Provincia Litoral) Ekuatore Gineako zazpi probintzietako bat da. Hiriburua Bata du.

## Banaketa administratiboa
### Udalerriak

* Bata
* Mbini
* Kogo
* Machinda
* Bitika
* Corisco
* Río Campo

### Barrutiak

* Bata
* Mbini
* Kogo

## Kanpo estekak

* Datuak: Q203873
* Multimedia: Litoral / Q203873
# Kostaldeko Alentejo

Kostaldeko Alentejo (portugesez: Alentejo Litoral) Portugalgo azpieskualdea da, Alentejoko eskualdean kokatuta dagoena. 5 261 km²ko azalera dauka eta 2001eko erroldaren arabera 99.976 biztanle zituen.

## Kontzejuak

* Alcácer do Sal
* Grândola
* Odemira
* Santiago do Cacém
* Sines

## Kanpo estekak

* Webgune ofiziala
* Datuak: Q644592
# Kostaldeko Pinhal

Kostaldeko Pinhal Portugalgo azpieskualdea da, Erdialdeko eskualdean kokatuta dagoena. Azpieskualdeak 1.741 km²ko azalera dauka eta 2001eko datuen arabera 249.596 biztanle.

## Kontzejuak

* Batalha
* Leiria
* Marinha Grande
* Pombal
* Porto de Mós

## Kanpo estekak

* Datuak: Q1547476
# Kostako mendikatea

Kostako mendikatea (ingelesez: Coast Mountains) mendebaldeko Ipar Amerikako mendikatea da, Ozeano Bareko Suzko Eraztunaren barnean dagoena. 1.600 kilometro luze da eta, batez beste, 300 kilometro zabal. Tontorrik altuena Waddington mendia da (4.019 metro).

## Mendirik altuenak

| Mendia | Altuera (m.) | Garaiera (m.) | Altuera (oin) | Garaiera (oin) | Kokapena |
| Waddington mendia | 4019 | 3289 | 13,186 | 10,791 | 51°22.3′N 125°15.7′W﻿ / ﻿51.3717°N 125.2617°W﻿ / 51.3717; -125.2617﻿ (Waddington mendia) |
| Monarch mendia | 3555 | 2930 | 11,663 | 9,613 | 51°54.0′N 125°52.6′W﻿ / ﻿51.9000°N 125.8767°W﻿ / 51.9000; -125.8767﻿ (Monarch mendia) |
| Skihist mendia | 2968 | 2463 | 9,738 | 8,081 | 50°11.3′N 121°54.2′W﻿ / ﻿50.1883°N 121.9033°W﻿ / 50.1883; -121.9033﻿ (Skihist mendia) |
| Ratz mendia | 3090 | 2430 | 10,138 | 7,972 | 57°23.6′N 132°18.2′W﻿ / ﻿57.3933°N 132.3033°W﻿ / 57.3933; -132.3033﻿ (Mount mendia) |
| Queen Bess mendia | 3298 | 2355 | 10,820 | 7,726 | 51°16.3′N 124°34.1′W﻿ / ﻿51.2717°N 124.5683°W﻿ / 51.2717; -124.5683﻿ (Queen Bess mendia) |
| Razorback mendia | 3183 | 2253 | 10,295 | 7,392 | 51°35.4′N 124°41.5′W﻿ / ﻿51.5900°N 124.6917°W﻿ / 51.5900; -124.6917﻿ (Razorback mendia) |
| Wedge mendia | 2892 | 2249 | 9,488 | 7,379 | 50°08.0′N 122°47.6′W﻿ / ﻿50.1333°N 122.7933°W﻿ / 50.1333; -122.7933﻿ (Wedge mendia) |
| Otter mendia | 2692 | 2242 | 8,832 | 7,356 | 56°00.4′N 129°41.6′W﻿ / ﻿56.0067°N 129.6933°W﻿ / 56.0067; -129.6933﻿ (Otter mendia) |
| Silverthrone mendia | 2860 | 974 | 9,383 | 3,196 | 51°31.7′N 126°06.8′W﻿ / ﻿51.5283°N 126.1133°W﻿ / 51.5283; -126.1133﻿ (Silverthrone mendia) |
| Kwatna haitza | 2290 | 2225 | 7,513 | 7,300 | 52°04.2′N 126°57.6′W﻿ / ﻿52.0700°N 126.9600°W﻿ / 52.0700; -126.9600﻿ (Kwatna haitza) |
| Scud haitza | 2987 | 2172 | 9,800 | 7,126 | 57°14.5′N 131°10.1′W﻿ / ﻿57.2417°N 131.1683°W﻿ / 57.2417; -131.1683﻿ (Scud haitza) |

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .

## Kanpo estekak

* Datuak: Q920070
* Multimedia: Coast Mountains / Q920070
# Kostalde lerroaren paradoxa

Kostalde lerroaren paradoxa, lur-masen kostaldearen perimetroaren ikuskaketa anti-intuitibo baten bidez ongi zehaztutako luzeera ez duela ondorioztatuz agertzen da. Hau kostalde lerroen izaera fraktalaren ondorioz da. Fenomeno honen lehenbiziko ikuskapena Lewis Fry Richardsonek egin zuen eta ondoren Benoît Mandelbrotek garatu.
Zehazkiago, kostalde lerroaren luzera berau neurtzeko metodoaren araberakoa da. Lur-masa baten azalerak neurri erabat ezberdinetako elementuak dituztenez (ehundaka kilometroetakoak hasi eta milimetro bat edo gutxiagokoak arte), ez dago neurtu beharreko objektu txikienaren tamainaren neurri jakinik; hortaz, ez da posible lur-masaren ongi definitutako perimetro bakar bat finkatzea.

## Kanpo estekak

* Datuak: Q1797373
# Kostaldea (Kamerun)

Kostaldea (frantsesez: Région du Littoral) Kamerungo Errepublikako 10 eskualdeetako bat da. 20.248 kilometro koadroko eremua hartzen du, eta 3.355.000 biztanle zituen 2015ean. Duala da hiriburua.

## Erreferentziak

* ↑ Cameroon. citypopulation.de (Noiz kontsultatua: 2022-3-1).

## Kanpo estekak

* Datuak: Q845172
* Multimedia: Littoral Region / Q845172
# Kostaldeko Mendikatea (Hegoaldeko Ozeano Barea)

Kostaldeko Mendikatea Txileko ipar, erdi eta hego-erdialdeko kostaldeko eta Peruko kostaldeko zati txiki bateko eraketa geologiko bat da.
Iparraldetik hegoaldera doan Txileko geografiako lau erliebe egitura nagusietako bat izateagatik bereizten da.

## Ezaugarri topografikoak

Mendikate hau Andeak baino baxuagoa bada ere, bere jatorri geologikoa askoz antzinakoagoa da.

### Txilen

Txilen, gutxi gora-behera, Camaraca muinoan hasten da, Aricatik 20 kilometro hegoaldera dagoena, eta Ozeano Barean barneratzen da Taitao penintsulan, Aysén eskualdean. Mendikate hau Andeetan hasten diren ibai ugarik mozten duten arren, ez da berez desagertzen Nahuelbuta mendilerroa amaitzen den arte, 38º 30' hego latitudean, ondoren, tarteka Pelada, Sarao, Piuché eta Pirulil mendilerroetan, Chiloeko uharte handian, jarraituz. Uharte honetatik hegoaldera, mendikatea izan zenaren tontorrak soilik Chonos uhartediko uharteetan altxatzen dira.
Kostaldeko Mendikateko tontorrik garaienak honakoak dira:
* Vicuña Mackenna mendilerroa, Antofagasta eskualdearen hegomendebaldean, Antofagasta eta Taltal hirien artean.
** Vicuña Mackena muinoa, (3114 metro)
** Armazones muinoa (3064 metro)
** Yumbes muinoa (2392 metro)
* Meloiaren mendilerroa, Valparaiso eskualdean, La Ligua ibaia eta Aconcagua ibaiaren artean.
** Morro Chache (2338 metro)
** Altos de Cantillana muinoa (2318 metro)
** Picorete muinoa (2277 metro)
** El Roble muinoa (2222 metro) Caleun
** Vizcachas muinoa (2108 metro)
** La Campana muinoa (1910 metro)
Kostaldeko mendikatea eta Andeen arteko tokirik estuena Paine Estugunea da, Santiagoko metropolitar eskualdea eta O'Higgins eskualdea banatzen dituena. Kostaldetik gertu dagoenez, bere higadura errazagoa da.

### Perun

Mendikate zati txikiak daude, bi Ica departamenduan. Bat Paracasen hasten da, eta Ica ibaiarekiko paraleloan doa, altuerarik handienera Tunga muinoan iritsiz, 1200 metrokoa. Beste zati bat Tumbes eta Piura artean dago, 2000 metro baino gehiagoko altuera duten tontorrekin.

## Kanpo estekak

* Datuak: Q174761
* Multimedia: Cordillera de la Costa (Chile) / Q174761
# Ketoi

Ketoi (edo Ketoy) (errusieraz: Кетой; japonieraz: 計吐夷島, Ketoi-tō) Kurileen uhartediko errusiar uharte bat da. Bere hedadura 73 kilometro karratukoa da eta erdialdeko Kurileen uharteen taldean dago.

## Geografia

Ketoi uhartea honako koordenatu geografiko hauetan dago:
* latitudea: 47º18' eta 47º22' N
* longitudea: 152º25' eta 152º32' E
* garaiera gorena: 1172 m
Ipar-ekialdean Ushishir uharteak daude, Rikord itsasarteak bananduak, eta hego-mendebaldean, Simushir uharte dago, Diana itsasarteak banandua.
Administratiboki Sakhalingo oblastak kontrolatzen du.

## Kanpo estekak

* Datuak: Q132051
* Multimedia: Ketoy / Q132051
# Ketchum

Ketchum Blaine konderriko herri bat da, Idaho, Estatu Batuak, estatuko erdialdean kokatzen delarik. 2000ko datuen arabera 3.003 biztanle zituen. Wood River bailaran dago, Sun bailararen ondoan; herria Bald mendiaren azpian kokatzen da, mundu mailan ezaguna den eski estazioa duena. Mundu osoko turistak joaten dira bertara arrantza, mendi-martxak, tenis, erosketa eta beste hainbat ekintza egiteko. Ketchumeko aireportua, Friedman Memorial Airport, 24 kilometro hegoaldera kokatzen da. Ketchum 1.784 metrotako garaieran kokatzen da.

## Ernest Hemingway

Ernest Hemingway idazle estatubatuarrak hemen bizi izan zituen bere azken egunak eta bertan dago lurperaturik.

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2010 |
| 300 | 250 | 213 | 224 | 330 | 757 | 746 | 1.454 | 2.200 | 2.523 | 3.003 | 2.689 |

## Klima

Datu klimatikoak (Ketchum, Idaho, 1991–2020 bataz bestekoak, muturrekoak 1937–egun) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 12 | 13 | 19 | 26 | 32 | 36 | 37 | 36 | 34 | 29 | 21 | 16 | ' |
| Batez besteko tenperatura maximoa (°C) | -0 | 2 | 6 | 11 | 16 | 21 | 27 | 26 | 21 | 13 | 5 | -1 | 12.3 |
| Batez besteko tenperatura (ºC) | -7 | -5 | -1 | 4 | 9 | 13 | 17 | 16 | 11 | 5 | -2 | -7 | 4.4 |
| Batez besteko tenperatura minimoa (°C) | -13 | -12 | -7 | -3 | 2 | 4 | 7 | 6 | 2 | -2 | -8 | -13 | -3.1 |
| Erregistraturiko tenperatura minimoa (°C) | -41 | -43 | -33 | -20 | -15 | -8 | -10 | -9 | -12 | -19 | -32 | -38 | ' |
| Pilatutako prezipitazioa (mm) | 57 | 48 | 45 | 30 | 45 | 32 | 14 | 13 | 26 | 36 | 31 | 65 | 440.4 |
| Elurra (mm) | 686 | 437 | 267 | 81 | 5 | 0 | 0 | 0 | 0 | 41 | 262 | 813 | 2591 |
| Prezipitazio egunak (≥ 0.01 in) | 9.7 | 8.8 | 8.1 | 7.0 | 7.8 | 7.4 | 4.1 | 4.1 | 4.3 | 5.2 | 6.2 | 10.9 | 83.6 |
| Elur egunak (≥ 0.1 in) | 8.8 | 7.6 | 4.9 | 2.2 | 0.2 | 0.0 | 0.0 | 0.0 | 0.0 | 0.7 | 3.7 | 9.9 | 38.0 |
| Iturria (1): NOAA ||||||||||||||
| Iturria (2): National Weather Service ||||||||||||||

## Erreferentziak

* ↑ (Ingelesez) National Oceanic and Atmospheric Administration. U.S. Climate Normals Quick Access – Station: Ketchum RS, ID. .
* ↑ (Ingelesez) National Weather Service. NOAA Online Weather Data – NWS Pocatello. .

## Kanpo estekak

* (Ingelesez) Udalaren webgunea.
* Datuak: Q1519069
* Multimedia: Ketchum, Idaho / Q1519069
# Ketchum (Oklahoma)

Ketchum Oklahomako herri bat da. Craig konderrian kokatua dago. 2010ean 442 biztanle zituen, 3,31 kilometro koadrotan banatuta.

## Ikus, gainera

* Craig konderria

## Kanpo estekak

* Datuak: Q2057249
# Ketiapina

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Ketiapina eragin farmakologiko neuroleptiko motako farmako antipsikotiko atipikoa da, eskizofrenia, desoreka bipolarra eta depresio-nahasmendu larria tratatzeko erabiltzen dutena. Eragin lasaigarria dela-eta lo egiteko laguntza gisa asko erabiltzen den arren, badirudi erabilera horren onurek ez dituztela, oro har, albo-ondorioak gainditzen. Ahotik hartzen da.

## Erreferentziak

* ↑ Euskalterm: [Farmakoak Hiztegia] [2022]

## Kanpo estekak

* Datuak: Q408535
* Multimedia: Quetiapine / Q408535
# Ketikoti

Ketikoti (kate-apurtzea) esaten diote Surinameko, Emantzipazio Egunari. Uztailaren 1ean esklabotzaren amaiera ospatzen dute.

## Historia

1644ean Amsterdamen eta bere lur eremuetan gizon guztiak libre zirela sinatu bazen ere, 600.000 pertsona inguru esklabizatu eta plantazioetan lan egitera behartu zituzten. Ikerketa baten arabera, Herbeheretako Errege-etxeak 545 milioi euro irabazi zituen 1675 eta 1770 urte artean izandako kolonietan, non esplotazioa eta bortzazko lana oinarrizkoak izan ziren.
1863an esklabotza indargabetu zuten Herbehereek Surinam eta Herbehereetako Antilletan, baina praktikan esklabotza beste hamar urtez jarraitu zuen. Izan ere haciendetan bortxazko lana mantendu zen. 1873tik aurrera, esklabo izandako pertsona ugari Paramaribora migratu zuten.

### Parkamena eskatzea

Ikerketa baten ondoren, 2022an Herbeheretako banku zentralaren zuzendariak parkamena eskatu zuen banku horrek esklabotzan izan zuen parte-hartzeagatik.
2023ko uztailaren 1ean ospatutako ketikotian, Willem-Alexander Herbehereetakoak Orange-Nassau errege-etxeak esklabotzan izan zuen paperagatik parkamena eskatu zuen. Urte hasieran ere, Mark Rutte ministroak gauza berbera egin zuen. Black Manifesto eta The Black Archives taldeek parkamen eskatze soila kritikatu dute, izan ere ez da erreparazio planik aurreikusten.

## Erreferentziak

* ↑ Keti Koti Festival. I amsterdam.
* 1 2 3 «El rey Guillermo Alejandro pide perdón por la esclavitud de 600.000 personas» www.publico.es 2023-07-01 (Noiz kontsultatua: 2023-07-02).
* ↑ (Gaztelaniaz) «El banco central de Países Bajos pide perdón por la esclavitud» euronews 2022-07-02 (Noiz kontsultatua: 2023-07-02).
* ↑ (Gaztelaniaz) «Guillermo Alejandro pide perdón por la complicidad con la esclavitud» euronews 2023-07-01 (Noiz kontsultatua: 2023-07-02).
* ↑ (Gaztelaniaz) Ferrer, Isabel. (2023-07-01). «El rey Guillermo de Países Bajos pide perdón por la esclavitud en las colonias holandesas» El País (Noiz kontsultatua: 2023-07-02).

## Ikus, gainera

* Herbeheretar Inperioa
* Guyana Nederlandarra
* Karibeko Herbehereak

## Kanpo estekak

* Zeelanda Berriko esklabotzari buruzko webgunea
* Datuak: Q1835902
* Multimedia: Ketikoti / Q1835902
# Ketojärvi

Ketojärvi aintzira Finlandiako Enontekiö udalerrian dagoen aintzira bat da. Pallas-Yllästunturi Parke Nazionalaren eta Pulju Eremu Basatiaren artean dago, Ketomella herriaren ertzean eta Muonio eta Kittiläko udalerrien mugatik hurbil. Nahiz eta aintzira ez dagoen babestutako eremu batean, bertan, hegazti babestu asko aurki daiteke; hala nola, txirri antzeko hegaztiak (urre txirri arruntak esaterako), borrokalariak, kuliska pikartak, zingira-hontzak, mirotz zuriak, eskandinaviako lagopodo ospetsuak, ahatebeltzak, ahatebeltz hegalzuriak, murgilari handiak, zerra txikiak, hego mugimendu motzak egiten dituzten belatz txikiak eta arrano beltzak.
Beste ohiko biztanle batzuk azeri zuri eta gorriak, bisoi amerikarrak, elur-orein etxekotuak, erbinude arrunt eta zuriak, hartz arreak, ipar-katamotzak, jatunak eta otsoak dira.
Iso Salankijärvi hegoaldean eta Peltojärvi ipar-ekialdean dira Ketojärvi aintziraren bizilagun nagusiak. Ura Ounasjoki ibaiaren bidez husten da, azkenik, Botniako Golkoraino iristeko.
Aintzira oso ezaguna da arrantza munduan; izan ere, bertan, amuarrain marroi eta laponiako amuarrain artiko handienak arrantzatzera uda partean etorri ohi diren arrantzaleen kopurua handia da. Gutxi gorabehera, azarotik ekainera izoztua egon ohi da eta bertako Ketojärvensaari uharteak zuhaizti txikia dirudi lurzoru izoztuaren gainean.

## Erreferentziak

* ↑ Pallas-Yllästunturin kansallispuisto

## Kanpo estekak

* Datuak: Q12261446
# Kirundi

Kirundi (Ikirundi) Afrikako hizkuntza da, bantu taldekoa, Burundin hizkuntza ofiziala dena.

## Adibideak

| Kirundi | Euskara |
| Ego | Bai |
| Oya | Ez |
| Uravuga icongereza? | Ingeles ba al dakizu? |
| Bite? | Zelan? |
| Mwaramutse | Kaixo/Egun on |
| Ikirundi n'ikinyarwanda bisa nk'igi czek n'igi slovak | Burundi eta Ruanda Txekia eta Eslovakia bezain lotuta daude |
| Amata | Esne |
| Ejo | Atzo |
| Eejo* | Bihar |
| Nzoza ejo/Nzoz'ejo | Bihar etorriko naiz |
| Ubu | Orain |
| Faransa/Ubufaransa | Frantzia |
| Ngereza/Ubwongereza | Ingalaterra |
| Leta zunz'ubumwe z'amerika | Ameriketako Estatu Batuak |
| Ubudagi | Alemania |
| Ububirigi | Belgika |
| Uburaya | Europa |
| * Oharra: eejo eta ejo berdin ahoskatzen dituzte. ||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ https://joshuaproject.net/languages/run
* ↑ 38. araua - Munduko estatu-izenak, herritarren izenak, hizkuntza ofizialak eta hiriburuak. Euskaltzaindia (Noiz kontsultatua: 2011-6-25).
* ↑ 53. araua - Munduko estatuetako hizkuntza ofizialak. Euskaltzaindia (Noiz kontsultatua: 2011-6-25).

## Kanpo estekak

* Datuak: Q33583
# Kirundizko Wikipedia

Kirundizko Wikipedia Wikipediaren kirundizko edizioa da. 2009ko urriaren hasieran 38 artikulu baino ez zituen eta Wikipedien zerrendan 257.a zen.

## Kanpo estekak

* Kirundizko Wikipedia
* Datuak: Q8565742
# Kirvesjärvet

Kirvesjärvet aintzira Finlandiako Keminmaa udalerrien dagoen aintzira bat da, Kemijoki ibaitik hurbil.

## Ikus, gainera

| Kemijoki ibaia | Keminmaa | Lautiosaari herrixka |

## Erreferentziak

* ↑ Keminmaako udala

## Kanpo estekak

* Datuak: Q12261486